కె.ఎస్.నారాయణస్వామి

కొడువాయూర్ శివరామ అయ్యర్ నారాయణస్వామి(1914 – 1999) తంజావూరు శైలికి చెందిన వీణ విద్వాంసుడు.Homage to a 'Guru' , The Hindu, 21 August 2001 
విశేషాలు
ఇతడు కేరళ రాష్ట్రం, పాలక్కాడు జిల్లా, కొడువాయూరు గ్రామంలో 1914, సెప్టెంబరు 27వ తేదీన శివరామ అయ్యర్, నారాయణి అమ్మాళ్ దంపతులకు జన్మించాడు. ఇతడు కర్ణాటక సంగీతాన్ని తొలుత తన సోదరుడు కె.ఎస్.కృష్ణ అయ్యర్ వద్ద తన 7వ సంవత్సరం నుండి అభ్యసించాడు. తరువాత ఇతడు చిదంబరంలోని అన్నామలై విశ్వవిద్యాలయం సంగీత కళాశాలలో చేరాడు. అక్కడ మహమహులైన టి.ఎస్.సబేశ అయ్యర్, తంజావూరు పొన్నయ్య పిళ్ళై వంటి విద్వాంసుల వద్ద గాత్రం నేర్చుకున్నాడు. దేశమంగళం సుబ్రహ్మణ్యపిళ్ళై వద్ద వీణ, తంజావూరు పొన్నయ్య పిళ్ళై వద్ద మృదంగంలో తర్ఫీదు పొందాడు. 1937 నుండి 1946 వరకు ఇతడు తాను చదివిన సంగీత కళాశాలలోనే అధ్యాపకుడిగా పనిచేశాడు. ఆ సమయంలో గోపాలకృష్ణ భారతి, నీలకంఠ శివన్, అరుణాచల కవి మొదలైన వాగ్గేయకారుల కృతులను ప్రచురించడంలో తోడ్పడ్డాడు.Kalyani Sharma, Tribute to Sangeetha Kalanidhi Sri K.S. Narayanaswamy- 101 Keerthana Mani Malai, 2nd Edition (April 2006), compiled and published by Kalyani Sharma

తిరువాంకూరు మహారాజా ఆహ్వానంపై ఇతడు "స్వాతి తిరుణాళ్ సంగీత కళాశాల"లో వీణ నేర్పించే అధ్యాపకుడిగా చేరాడు. అక్కడ ప్రధానాచార్యుడు సెమ్మంగుడి శ్రీనివాస అయ్యర్‌తో కలిసి స్వాతి తిరునాళ్ కృతులను పరిష్కరించి ప్రచురించాడు.The Navaratri Mandapam experience , The Hindu, 29 November 1998Semmangudi looks back - at 90 , Interview of Semmangudi Srinivasa Iyer with the Frontline magazine, Vol. 15, Issue 22, 24 October – 6 November 1998 ఇతడు అనేక అంతర్జాతీయ సదస్సులలో పాల్గొన్నాడు. రష్యా, తూర్పు ఐరోపా దేశాలలో 1954లో పర్యటించిన భారత సంగీత, సాంస్కృతిక బృందంలో ఒక సభ్యుడిగా ప్రభుత్వం తరఫున వెళ్ళాడు. 1970లో అంతర్జాతీయ వయోలిన్ విద్వాంసుడు యెహూది మెనూహిన్ ఆహ్వానంపై ఇతడు "బాత్ ఇంటర్నేషనల్ మ్యూజిక్ ఫెస్టివల్"కు హాజరయ్యాడు. ఆ పర్యటనలో ఇతడు లండన్, బ్రిస్టల్, ఆక్స్‌ఫర్డ్, కేంబ్రిడ్జ్, బర్మింగ్‌హాం నగరాలలో వీణ కచేరీలు చేశాడు. సెమ్మంగుడి శ్రీనివాస అయ్యర్ తరువాత ఆ కళాశాల ప్రిన్సిపాల్‌గా పదోన్నతి పొంది 1970లో రిటైర్ అయ్యాడు.

1970లో ముంబైలోని షణ్ముఖానంద లలితకళలు & సంగీత సభకు చెందిన సంగీత విద్యాలయానికి ప్రిన్సిపాల్‌గా చేరి అక్కడి విద్యార్థులకు 1985 వరకు వీణా వాదనను, గాత్ర సంగీతాన్ని నేర్పించాడు. 1974లో ఆస్ట్రేలియా పెర్త్‌లో జరిగిన ఇంటర్నేషనల్ సోసైటీ ఆఫ్ మ్యూజిక్ ఎడ్యుకేషన్ 11వ సదస్సుకు కర్ణాటక సంగీత ప్రతినిధిగా హాజరయ్యాడు. 1977లో బెర్లిన్‌లో జరిగిన భారతీయ సంగీత నృత్యోత్సవాలలో పాల్గొన్నాడు.
పురస్కారాలు
ఇతడు అనేక పురస్కారాలను, సత్కారాలను పొందాడు.

వాటిలో ముఖ్యమైన కొన్ని పురస్కారాలు:
 కేరళ రాష్ట్రప్రభుత్వ పురస్కారం (1962)
 "తమిళనాడు ఐయల్ ఇసై నాటక మన్రమ్"‌ వారిచే కళైమామణి పురస్కారం (1968)
 సంగీత నాటక అకాడమీ అవార్డు (1968)List of Sangeet Natak Akademi Awards  from Sangeet Natak Akademi, India (www.sangeetnatak.org) 
 భారత ప్రభుత్వంచే పద్మభూషణ్ పురస్కారం (1977)List of Padma Bhushan Awardees from 1954 to 2009  from Ministry of Home Affairs, India (www.mha.nic.in) 
 మద్రాసు సంగీత అకాడమీ వారి సంగీత కళానిధి (1979)List of Sangeetha Kalanidhi Awardees  from Madras Music Academy (www.musicacademymadras.in) 
 స్వాతిరత్న (1999)

శిష్యులు
ఇతని వద్ద సంగీతం నేర్చుకున్న వందలాది శిష్యులలో రుక్మిణీ గోపాలకృష్ణన్,Notes of excellence , The Hindu: Entertainment Thiruvananthapuram, 1 April 2005To honour a teacher , Friday Review Thiruvananthapuram, 21 July 2006 కళ్యాణీ శర్మ, సరస్వతి రాజగోపాలన్,, The Hindu: Arts, 15 October 2013 త్రివేండ్రం వెంకటరామన్,Rare artistic acumen, The Hindu: Arts, 21 January 2010 అశ్వతి తిరునాళ్ రామవర్మ,A royal love for music , The Hindu: Metro Plus Kochi, 3 January 2009 గీతా రాజ, నిర్మలా పార్థసారథి,Rising like the Thanjavur gopuram , Friday Review, The Hindu, 9 March 2007 జయశ్రీ అరవింద్, అరుణా సాయిరాంitcsra.org, (2014). Artist of the month. [online] Available at: http://www.itcsra.org/aom/artist_ofthe_month.asp [Accessed 27 October 2014]. మొదలైన వారున్నారు.

మూలాలు

బయటి లింకులు

 Audio of K S Narayanaswamy
 Audio of K S Narayanaswamy

వర్గం:వైణికులు
వర్గం:1914 జననాలు
వర్గం:1999 మరణాలు
వర్గం:పద్మభూషణ పురస్కారం పొందిన కేరళ వ్యక్తులు
వర్గం:సంగీత నాటక అకాడమీ అవార్డు గ్రహీతలు
వర్గం:అన్నామలై యూనివర్సిటీ పూర్వ విద్యార్థులు
వర్గం:సంగీత కళానిధి పురస్కార గ్రహీతలు
వర్గం:కళైమామణి పురస్కార గ్రహీతలు